Atom Heart Mother

***Atom Heart Mother*** er et studioalbum av Pink Floyd utgitt i 1970 og var bandets femte album. ''Zabriskie Point'' ble utgitt samme år.

Albumet er et steg videre for Pink Floyd i retning av *[[Dark Side of the Moon]]* og de senere produksjonene, og befestet bandet som nyskapende og ledende innenfor progrock. Sammen med Ummagumma er albumet typisk for bandets eksperimentering med instrumental musikk og elektroniske effekter. *Atom Heart Mother* ble sluppet 10. oktober 1970 og nådde toppen på de engelske hitlistene, men endte bare på 55.-plass i USA.

Musikken på albumet bærer preg av eksperimentering blant annet med bruk av kor og orkester. Tittelsporet er uten tekst. Tittelsporet «Atom Heart Mother» og avslutningssporet «Alan's Psychedelic Breakfast» er eksempler på dette. Om det siste er det også blitt kommentert at det er det perfekte sporet for å teste stereoanlegg. Låtene fra albumet har sjelden blitt framført under konserter etter utgivelsen av albumet *Dark Side of the Moon* i 1973. Albumet inneholder blant annet to meget lange, ressurskrevende melodier. Tittelsporet fordrer blant annet et middels stort kor og en tilhørende gruppe strykere og blåsere. «Alan's Psychedelic Breakfast» benytter seg av mange forskjellige «naturlige» lyder som knasing av frokostblandinger, gange rundt i rom, helling av melk og andre liknende lyder.

Roger Waters fremførte «If» på sine solo-turneer på 1980-tallet. Richard Wrights komposisjon «Summer '68» er regnet som Pink Floyds første kritikk av rock 'n' roll-livsstilen, noe som senere skulle bli et gjennomgangstema hos Pink Floyd. «Fat Old Sun» var blant sangene David Gilmour spilte akustisk på DVD-en *David Gilmour in Concert* som kom ut i 2002. Det var også en av bandets konsert-favoritter tidlig på 1970-tallet, da i en betydelig utvidet versjon som varte i over 15 minutter. «High Hopes» fra Pink Floyds studioalbum *[[The Division Bell]]* har en innledning med kirkeklokker som minner om tilsvarende på «Fat Old Sun».

Albumet hadde i 2021 solgt over 1314 000 eksemplarer.

Musikken ble fremført første gang 27. juni 1970 på Bath Festival før albumet var utgitt. Under konsertene holdet en bandets medlemmer en lav profil på scenen og lot musikk og visuelle effekter dominere. Leonard Bernstein var til stede under en av bandets konserter i USA og skal ha kjedet seg under musikken fra Atom Heart Mother, men han likte resten.

## Sporliste

#«Atom Heart Mother» (Mason/Gilmour/Waters/Wright/Geesin) – 23:44
#*«Pt. 1: Father's Shout» (0:00 – 2:55)
#*«Pt. 2: Breast Milky» (2:55 – 5:26)
#*«Pt. 3: Mother Fore» (5:26 – 10:12)
#*«Pt. 4: Funky Dung» (10:12 – 15:29)
#*«Pt. 5: Mind Your Throats Please» (15:29 – 19:13)
#*«Pt. 6: Remergence» (19:13 – 23:44)
#«If» (Waters) – 4:25
#* Hovedvokal: Roger Waters 
#«Summer '68» (Wright) – 5:28
#* Hovedvokal: Rick Wright 
#«Fat Old Sun» (Gilmour) – 5:22
#* Hovedvokal: David Gilmour
#«Alan's Psychedelic Breakfast» (Waters/Mason/Gilmour/Wright) – 13:06
#*«Pt. 1: Rise and Shine»
#*«Pt. 2: Sunny Side Up»
#*«Pt. 3: Morning Glory»

## Personell
*Roger Waters – Vokal, bass, akustisk gitar på «If», lydeffekter, lydcollage
*David Gilmour – Vokal, gitarer, bass på «Fat Old Sun», trommer på «Fat Old Sun»
*Richard Wright – Vokal, tangentinstrumenter, orkesterarrangement
*Nick Mason – Trommer, perkusjon, lydeffekter, lydredigering, lydtekniker på «Alan's Psychedelic Breakfast»

### Annet personell
*Ron Geesin – Orkestrerarrangement og dirigent
*John Aldis Choir – Vokal
*Alan Styles – Stemme på «Alan's Psychedelic Breakfast»
*Abbey Road Session Pops Orchestra – Messingblåsere og orkester
*Peter Bown – Lydtekniker
*Alan Parsons – Lydtekniker
*Hipgnosis - Original coverdesign, coverbilde
*Storm Thorgerson – Redesignet cover
*Jon Crossland – Redesignet cover
*Tony May - Nye bilder
*James Guthrie – Remastering

## Referanser


## Eksterne lenker
*